Kufwija’ko pa mwanda wa lwitabijo lwa bene Tesalonika (2-10)
1 Ami Polo ne Shivanusa*+ ne Temote,+ ku kipwilo kya bene Tesalonika badi mu bumo na Leza Tata ne Mfumwetu Yesu Kidishitu:Kanye ka ku buntu bitupu ne ndoe bikale nenu.2 Tufwijanga’ko Leza mafuku onso potwimutelanga banwe bonso mu milombelo yetu,+3 mwanda tuvulukanga nyeke mwingilo wa lwitabijo lwenu, kususuka komususuka na mingilo na buswe ne kūminina kwenu pa mwanda wa lukulupilo lwenu+ mudi Mfumwetu Yesu Kidishitu ku meso a Leza Tata wetu.4 Mwanda, banwe banabetu baswedibwe na Leza, tuyukile amba i mwimutonge,5 mwanda myanda miyampe yotusapula keyemufikīlepo na binenwa kete, ino i ne na bukomo ne mushipiditu ujila ne kusumininwa kukatampe, monka momuyukile motwaikadile mu bukata mwenu pa mwanda wa kamweno kenu.6 Kadi mwetwiwile batwe+ ne Mfumwetu,+ pa kumona’mba mwaitabije kinenwa mu byamalwa bivule+ na nsangaji ya mushipiditu ujila,7 penepa mwaikala kimfwa ku betabije bonso ba mu Masedonya ne mu Akaya.8 Mwanda mwine i uno, kinenwa kya Yehova* kyomwasapwile kekyaivwanikilwepo enka mu Masedonya ne mu Akaya kete, ino lwitabijo lwenu mudi Leza lubasambakana konsokonso,+ ketukidipo ne kya kunena kine.9 Mwanda abo bene basapulanga nyeke muswelo otwemutene dibajinji ne momwaalamukīle kudi Leza mwavundamina bilezaleza byenu+ kemwingidila Leza mūmi kadi wa bine bu bapika,10 ne kukungila wandi Mwana utamba mūlu,+ waasangwile mu bafwe, ke Yesu kadi, mwine witukūla ku bukalabale bwiya.+
bem_Latn bem_Latn